《娥江下岸田为潮汐冲击今不可垦小民勺水煎卤于上》
宋代·张侃

江潮冲田渐成地，地久归咸有其味。小民泥炉候泥乾，勺水煎盐求浅利。

农家耕田望秋成，煎盐得钱尽力争。呜呼小民尽力争，农家辍耒愁空生。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。